**РЕД ЗА ПРЕДОСТАВЯНЕ НА ИНФОРМАЦИЯ ЗА ПОВТОРНО ПОЛЗВАНЕ**

1. Информацията от обществения сектор се предоставя във формат и на език, на който тя е събрана, съответно създадена, или в друг формат по преценка на организацията от обществения сектор и в отворен, машинночетим формат, заедно със съответните метаданни.
2. Кметът на общината не е длъжен да предоставя информация за повторното и използване, когато това изисква нейното създаване, събиране или преработване, или когато е свързано с предоставяне на части от документи или други материали, което изисква усилия, излизащи извън рамките на обичайната операция.
3. Не се представя за повторно използване информация от общинска администрация:
* чието съдържание е свързано с дейност, попадаща извън правомощията и функциите на общинска администрация;
* която е обект на право на интелектуална собственост на трето лице;
* която е събрана или създадена от обществени радио - и телевизионни оператори, или техни регионални центрове;
* която е събрана или създадена от училища, Държавен архивен фонд, библиотеки, музеи, оркестри и др. научни и културни организации;

4. Информацията за повторно използване се предоставя чрез писмено искане.

5. Информацията за повторно използване се предоставя след заплащане на материалните разходи по предоставянето и, определени с тарифа, приета от Министерски съвет.

6. Отказът за предоставяне на информация от общинска администрация за повторно използване се мотивира.

 Отказът може да се направи в случаите, когато:

- закон забранява предоставянето на исканата информация;

- искането не отговаря на условията по т.3.

Отказът по съдържа фактическо и правно основание за отказ, датата на вземане на решението и реда на неговото обжалване. В случай на отказ, поради наличие на права на интелектуална собственост, принадлежащи на трето лице, в решението за отказ се посочва името на носителя на правата или на лицето, от което организацията от обществения сектор е придобила тези права.